предлог закона

О ИЗМЕНАМА И ДОПУНАМА ЗАКОНА О Супстанцама које се користе у недозвољеној производњи опојних дрога

и психотропних супстанци

Члан 1.

У Закону о супстанцама које се користе у недозвољеној производњи опојних дрога и психотропних супстанци („Службени гласник РС ҆ ҆, број 107∕05) у члану 2. став 1. тачка 1) после речи: „психотропних супстанци ҆ ҆ запета и речи: „осим лекова и других препарата који садрже прекурсоре који су тако сједињени да се не могу лако, једноставно и на економично исплатив начин прерадити и употребити; ҆ ҆ бришу се.

После тачке 1) додају се тач. 1а) и 1б) које гласе:

„1а) Смеша је мешавина или раствор две или више супстанци;

1б) Природни производ је супстанца која се као таква налази у природи непрерађена или прерађена искључиво ручним, механичким или гравитационим путем, растварањем у води, флотацијом, екстракцијом помоћу воде, дестилацијом воденом паром или упаравањем воде, или издвојена из ваздуха на било који начин; ҆ ҆ .

У тачки 5) после речи: „Републике Србије ҆ ҆ додају се речи: „који се врши у складу са прописима којима се уређују царински поступак и транспорт опасних материја; ҆ ҆.

У тачки 8) на крају текста тачка се замењује тачком и запетом и додају се тач. 9) и 10) које гласе:

„9) Обавештење пре извоза (Pre Export Notification-PEN online) је размена информација надлежних органа државе извозника и државе увозника о веродостојности увозне дозволе електронским или другим путем;

10) Црвена листа (Red List)је списак прекурсора предвиђен Конвенцијом Уједињених нација против незаконитог промета опојних дрога и психотропних супстанци (1988), усвојен од стране надлежног органа Уједињених нација (INCB). ҆ ҆.

Члан 2.

У члану 4. став 1. речи: „другу и трећу ҆ ҆ замењују се речима: „другу, трећу и четврту ҆ ҆.

У ставу 3. после речи: „психотропних супстанци ҆ ҆ додају се речи: „и рaзврстaвajу сe у IIa и IIб поткатегорију. ҆ ҆.

После става 4. додаје се нови став 5. који гласи:

„Четврту категорију прекурсора чине лекови који се употребљавају у хуманој и ветеринарској медицини који садрже ефедрин или соли ефедрина, псеудоефедрин или соли псеудоефедрина, односно норефедрин или соли норефедрина. ҆ ҆.

Досадашњи ст. 5, 6. и 7. постају ст. 6, 7. и 8.

У досадашњем ставу 5. кojи пoстaje стaв 6. речи: „из ст. 2, 3. и 4. овог члана. ҆ ҆ бришу се.

Члан 3.

У члану 5. став 1. реч: „Министар ҆ ҆ замењује се речју: „Влада ҆ ҆.

У ставу 2. тачка 3) после речи: „фармацеутској индустрији ҆ ҆ додају се речи: „саставља и ажурира смернице у складу са прописима Европске уније ҆ ҆.

У ставу 3. речи: „увоз, извоз или транзит ҆ ҆ замењују се речима: „увоз или извоз ҆ ҆.

**Члан 4.**

У члану 6. став 6. речи: „прве, друге или треће ҆ ҆ замењује се речима: „прве и друге ҆ ҆.

После става 6. додају се ст. 7, 8, 9. и 10. који гласе:

„Дозвољен је промет на мало прекурсора треће категорије у складу са прописима којима се уређује област хемикалија, биоцидних производа и предмета опште употребе.

Правно лице које је добило дозволу Министарства, односно министарства надлежног за послове ветерине, за производњу, односно промет на велико лекова у складу са прописима којима се уређује област лекова, може на основу те дозволе да врши производњу, односно промет на велико прекурсора четврте категорије.

Дозвољен је промет на мало прекурсора четврте категорије у складу са прописима којима се уређује област лекова, здравствене заштите људи и здравствене заштите животиња.

Списак правних лица којима је издата дозвола за производњу, односно промет прекурсора објављује се у „Службеном гласнику Републике Србије ҆ ҆ .

Члан 5.

У члану 7. став 1. тачка 1) мења се и гласи:

„1) има решење о упису у регистар који води Агенција за привредне регистре Србије; ҆ ҆.

Тачка 3) мења се и гласи:

„3) има у сталном радном односу са пуним радним временом на неодређено време лице одговорно за производњу, односно промет прекурсора прве, друге или треће категорије, са завршеним факултетом хемијске, физичкохемијске, биохемијске, технолошке или фармацеутске струке; ҆ ҆.

У тачки 4) речи: „опојних дрога и психотропних супстанци ҆ ҆ замењују се речима: „психоактивних контролисаних супстанци ҆ ҆.

У тачки 5) речи: „поступак за кривично дело које га чини неподобним за обављање послова производње, односно промета прекурсора, односно да против тих лица није донета правноснажна пресуда за кривично дело из области опојних дрога и психотропних супстанци ҆ ҆ замењују се речима: „кривични пoступaк, oднoснo дa ниje дoнeтa прaвнoснaжнa прeсудa зa кривичнo дeлo из oблaсти психоактивних контролисаних супстанци, прекурсора и организованог криминала. ҆ ҆.

Члан 6.

У члану 8. став 1. речи: „лице из члана 6. ҆ ҆ замењују се речима: „лице из члана 6. став 1. ҆ ҆.

После става 4. додаје се став 5. који гласи:

„Правно лице које врши производњу, односно промет на велико прекурсора четврте категорије из члана 6. став 8. овог закона, дужно је да Министарству достави податке о лицу одговорном за производњу, односно промет на велико прекурсора четврте категорије. ҆ ҆.

Члан 7.

У члану 9. став 1. број „90 ҆ ҆ замењује се бројем „60 ҆ ҆, а после речи: „овог закона ҆ ҆ додају се речи: „односно у року од 30 дана ако се ради о захтеву за измену или обнову дозволе. ҆ ҆.

У ставу 2. речи: „неодређено време ҆ ҆ замењују се речима: „три године ҆ ҆.

После става 2. додају се ст. 3, 4, 5. и 6. који гласе:

„Дозвола из става 1. овог члана не може се пренети на друго правно лице.

Министар о захтеву за издавање дозволе из става 1. овог члана, одлучује решењемкоје је коначно у управном поступку.

Против решења из става 4. овог члана може се покренути управни спор.

Министар прописује образац и садржину захтева за издавање, измену или обнову дозволе из става 1. овог члана. ҆ ҆.

Члан 8.

У члану 10. после става 3. додају се ст. 4, 5. и 6. који гласе:

„О захтеву из става 1. овог члана министар одлучује решењем.

Решење из става 4. овог члана је коначно у управном поступку и против њега се може покренути управни спор.

Министар прописује образац и садржину захтева за издавање дозволе за употребу прекурсора прве и друге категорије из става 1. овог члана. ҆ ҆.

Члан 9.

У члану 11. после става 1. додаје се став 2. који гласи:

„Министар прописује образац и садржај изјаве крајњег корисника из става 1. овог члана. ҆ ҆.

Члан 10.

Назив члана 17. и члан 17. мењају се и гласе:

„**Дозвола за увоз, односно извоз прекурсора прве, друге,**

**треће или четврте категорије**

Члан 17.

Увоз, односно извоз прекурсора прве, друге, треће или четврте категорије обавља правно лице коме је Министарство издало дозволу за увоз, односно извоз прекурсора прве, друге, треће или четврте категорије.

За добијање дозволе из става 1. овог члана правно лице подноси захтев Министарству.

Дозвола из става 1. овог члана може се издати за једну супстанцу из прве или четврте категорије, односно за највише две супстанце из друге или треће категорије прекурсора.

Правно лице из става 2. овог члана за издавање дозволе за увоз, односно извоз прекурсора прве, друге, треће или четврте категорије плаћа републичку административну таксу у складу са законом.

Образац и садржај дозволе која се издаје за увоз, односно извоз из става 1. овог члана прописује министар. ҆ ҆.

Члан 11.

Члан 18. мења се и гласи:

„Члан 18.

Уз захтев из члана 17. овог закона правно лице које обавља увоз односно извоз прекурсора прве, друге, треће или четврте категорије прилаже:

1) назив прекурсора из списка прекурсора, CAS број и тарифни број из номенклатуре царинске тарифе (CN код);

2) количину и садржај прекурсора, а ако се ради о смеши супстанци или природном производу – тежину, односно тежински проценат прекурсора у смеши или природном производу;

3) за прекурсоре четврте категорије назив лека, фармацеутски облик и јачину лека, величину паковања и број паковања;

4) изјаву о намени употребе прекурсора који се увози;

5) назив и адресу произвођача;

6) назив и адресу увозника и извозника;

7) податке о превозном средству и превознику, релацији превоза и царинској испостави где се пошиљка царини;

8) профактуру;

9) увозну дозволу надлежног органа државе у коју се врши извоз прекурсора;

10) безбедносни лист (SDS) за прекурсоре прве, друге и треће категорије;

11) друге податке на захтев министарства. ҆ ҆.

Члан 12.

У члану 19. ст. 2. и 3. бришу се.

После става 1. додају се ст. 2, 3. и 4. који гласе:

„Министарство одбија захтев за издавање дозволе за увоз, односно извоз прекурсора, или поништава издату дозволу када утврди да су подаци из члана 18. нетачни или да су прекурсори злоупотребљени у недозвољеној производњи опојних дрога и психотропних супстанци.

О захтеву за издавање дозволе за увоз, односно извоз прекурсора прве, друге, треће и четврте категорије министар одлучује решењем.

Решење из става 3. овог члана је коначно у управном поступку и против њега се може покренути управни спор. ҆ ҆.

Члан 13.

У члану 20. ст. 1. и 2. мењају се и гласе:

„Орган надлежан за царинске послове дужан је да код сваког увоза односно извоза прекурсора прве, друге, треће или четврте категорије, на свакој дозволи за увоз односно извоз прекурсора упише датум и место извршеног царињења и изврши оверу дозволе печатом царинске испоставе.

Правно лице које је извршило увоз или извоз прекурсора прве и четврте категорије дужно је да дозволу за увоз или извоз из става 1. овог члана врати Министарству у року од 15 дана од дана извршеног царињења, односно у року од 15 дана од потпуног искоришћења дозволе за прекурсоре друге или треће категорије. ҆ ҆.

У ставу 3. после речи: „увоз ҆ ҆ додаје се реч: „односно ҆ ҆, а после речи: „извоз ҆ ҆ бришу се речи: „односно транзит ҆ ҆.

Члан 14.

У члану 21. став 1. после речи: „прве ҆ ҆ додају се речи: „и четврте ҆ ҆.

У ставу 2. после речи: „провери ҆ ҆ додају се речи: „PEN online ҆ ҆, а речи: „и изјаве из члана 11. овог закона, које морају бити приложене уз захтев. ҆ ҆ бришу се.

Став 3. мења се и гласи:

„Министарство одбија захтев за издавање дозволе за извоз прекурсора прве и четврте категорије ако је на основу провере PEN online утврђено да дозвола за увоз из става 2. овог члана није издата, односно да дозвола за увоз није издата од надлежног органа државе у коју се прекурсор извози. ҆ ҆.

После става 3. додају се ст. 4. и 5. који гласе:

„Дозвола из става 2. овог члана издаје се на период од три месеца и на основу ове дозволе не могу се вршити парцијалне испоруке прекурсора прве и четврте категорије.

Министарство може тражити да се увозна дозвола из става 1. овог члана достави преведена на српски језик од стране сталног судског преводиоца. ҆ ҆.

Члан 15.

Члан 22. мења се и гласи:

„Члан 22.

Увоз, односно извоз прекурсора друге или треће категорије правно лице врши на основу дозволе за увоз, односно извоз прекурсора друге или треће категорије коју издаје Министарство на период од шест месеци од дана издавања дозволе.

На основу дозволе из става 1. овог члана могу се вршити парцијалне испоруке прекурсора друге и треће категорије. ҆ ҆.

Члан 16.

У члану 23. ст. 1. и 2. речи: „друге или треће ҆ ҆ замењују се речима: „друге, треће или четврте ҆ ҆.

Члан 17.

У члану 24. став 1. речи: „као и изјаву из члана 11. овог закона ҆ ҆ бришу се.

У ставу 2. после речи: „провери ҆ ҆ додају се речи: „PEN online ҆ ҆, а речи: „као и изјаве из члана 11. овог закона, које морају бити приложене уз захтев ҆ ҆ бришу се.

Став 3. мења се и гласи:

„Министарство одбија захтев за издавање дозволе за извоз прекурсора друге и треће категорије из става 1. овог члана, ако је на основу провере PEN online утврђено да дозвола из става 2. овог члана није издата, односно да дозвола за увоз није издата од надлежног органа државе у коју се прекурсор извози. ҆ ҆.

После става 4. додаје се став 5. који гласи:

„Министарство може тражити да се увозна дозвола из става 1. овог члана достави преведена на српски језик од стране сталног судског преводиоца. ҆ ҆.

Члан 18.

У члану 25. став 1. после речи: „прекурсора ҆ ҆ додају се речи: „прве, друге или треће категорије ҆ ҆.

У ставу 2. после речи: „амбалажа ҆ ҆ додају се речи: „за прекурсоре прве, друге и треће категорије“, а тачка после речи: „хемикалија ҆ ҆ замењује се запетом и додају се речи: „а амбалажа за прекурсоре четврте категорије у складу са прописима којима се уређује област лекова. ҆ ҆.

У ставу 3. речи: „(међународни назив-MSDS) ҆ ҆ зaмeњују сe речима: „(међународни назив-SDS) за прекурсоре прве, друге и треће категорије. ҆ ҆.

Члан 19.

У члану 26. став 1. речи: „прве, друге или треће категорије ҆ ҆ бришу се.

После става 3. додају се ст. 4, 5. и 6. који гласе:

„Министар решењем одређује једно од правних лица из става 2. овог члана за референтну лабораторију за хемијску анализу прекурсора.

Списак правних лица из става 2. овог члана и решење о одређивању референтне лабораторије из става 4. овог члана објављују се у „Службеном гласнику Републике Србије ҆ ҆.

Хемијску анализу прекурсора који су одузети из илегалних токова, односно који представљају предмет кривичног дела врши лабораторија Национално-криминалистичког центра, Министарства унутрашњих послова. ҆ ҆.

Члан 20.

У члану 27. став 4. речи: „Националном бироу Интерпола Београд ҆ ҆ бришу се.

После става 4. додаје се став 5. који гласи:

„Обавештење из ст.1. и 2. овог члана треба да садржи:

1) назив прекурсора;

2) количину и масу прекурсора;

3) назив и адресу увозника, извозника, произвођача или продавца прекурсора;

4) име, презиме и контакт податке о одговорном лицу у правном лицу и лицу одговорном за производњу, односно промет прекурсора. ҆ ҆

Члан 21.

У члану 28. став 1. тачка 4) мења се и гласи:

„4) ако је против одговорног лица у правном лицу, односно против лица одговорног за производњу, односно промет прекурсора прве, друге или треће категорије из члана 7. став 1. тачка 3) овог закона, покренут кривични пoступaк, oднoснo ако je дoнeтa прaвнoснaжнa прeсудa зa кривичнo дeлo из oблaсти психоактивних контролисаних супстанци, прекурсора и организованог криминала. ҆ ҆.

У ставу 1. на крају тачке 4) тачка се замењује тачком и запетом и додаје се тачка 5) која гласи:

„5) ако је временски рок на који је издата дозвола истекао. ҆ ҆.

После става 2. додаје се став 3. који гласи:

„Носилац дозволе из става 1. овог члана која је престала да важи дужан је да дозволу врати Министарству у року од десет радних дана од дана престанка важења дозволе. ҆ ҆.

Члан 22.

У називу члана 29. ст. 1. и 3. речи: „друге или треће ҆ ҆ замењују се речима: „друге, треће или четврте ҆ ҆.

У ставу 1. после тачке 8) тачка се замењује тачком и запетом и додаје се тачка 9) која гласи:

„9) количину произведених прекурсора, број серије и датум производње. ҆ ҆.

После става 3. додаје се став 4. који гласи:

„Документација из ст. 1. и 2. овог члана може бити чувана и у електронском или другом облику, уколико се други облик слаже са оригиналном документацијом и уколико се садржај другог облика може прочитати за све време трајања периода из става 3. овог члана. ҆ ҆.

Члан 23.

У члану 30. став 1. мења се и гласи:

„Министарство води евиденције издатих:

1. дозвола за производњу прекурсора, односно правних лица која врше производњу прекурсора;
2. дозвола за промет прекурсора, односно правних лица која врше промет прекурсора;
3. дозвола за употребу прекурсора прве и друге категорије, односно правних лица која употребљавају прекурсоре прве и друге категорије;
4. дозвола за увоз или извоз прекурсора, односно правних лица која врше увоз или извоз прекурсора;

5) сагласности за увоз или извоз других супстанци ван Списка прекурсора, односно правних лица која врше увоз или извоз других супстанци ван Списка прекурсора.”.

У ставу 2. после речи: „међународним споразумима. ҆ ҆ додају се речи: „надлежним органима Европске уније и не могу бити употребљени у друге сврхе. ҆ ҆.

Члан 24.

У члану 31. став 1. речи: „друге или треће ҆ ҆ замењују се речима: „друге, треће или четврте ҆ ҆, а речи: „увоз, извоз или транзит ҆ ҆ замењују се речима: „увоз или извоз ҆ ҆, а реч: „транзиту ҆ ҆ брише се.

После става 2. додају се ст. 3, 4. и 5. који гласе:

„Правна лица из става 1. овог члана дужна су да поднесу извештај из става 1. овог члана и уколико није било трансакција у току претходне календарске године.

Извештаји из става 1. овог члана могу бити предочени искључиво Министарству и министарству надлежном за унутрашње послове и сматрају се пословном тајном.

Министар прописује садржај и образац извештаја из ст. 1. и 2. овог члана. ҆ ҆.

Члан 25.

У члану 32. став 1. речи: „опојне дроге и психотропне супстанце ҆ ҆ замењују се речима: „психоактивне контролисане супстанце ҆ ҆.

Члан 26.

У члану 33. став 2. мења се и гласи:

„На захтев надлежних органа других држава и међународних организација, укључујући и органе Европске уније, најкасније у року од 30 радних дана, Министарство доставља тражене податке о прекурсорима и супстанцама ван Списка прекурсора којима располаже, ради спречавања злоупотребе у производњи, односно промету прекурсора и супстанци ван Списка прекурсора. ҆ ҆.

Члан 27.

У члану 34. став 1. речи: „опојне дроге, психотропне супстанце ҆ ҆ замењују се речима: „психоактивне контролисане супстанце ҆ ҆.

Члан 28.

У члану 35. после речи: „прекурсора҆ ҆ додају се речи: „и супстанци ван Списка прекурсора ҆ ҆.

Члан 29.

У члану 36. став 1. тачка 1) речи: „производњу и промет прекурсора, увоз, извоз и транзит ҆ ҆ замењују се речима: „производњу, промет, увоз, односно извоз прекурсора и супстанци ван Списка прекурсора ҆ ҆.

Члан 30.

У члану 39. став 2. после речи: „министар ҆ ҆ додају се речи: „надлежан за послове државне управе. ҆ ҆.

У ставу 3. после речи: „овог закона ҆ ҆ додају се речи: „законом којим се уређује инспекцијски надзор ҆ ҆.

Члан 31.

У члану 41. став 1. тачка 2) речи: „прве, друге или треће ҆ ҆ замењују се речима: „прве или друге ҆ ҆.

Тачка 7) мења се и гласи:

„7) ако врши увоз или извоз прекурсора прве или четврте категорије без дозволе за увоз или извоз прекурсора прве или четврте категорије издате од стране Министарства (члан 17. став 1); ҆ ҆.

После тачке 7) додаје се тачка 8) која гласи:

„8) ако врши производњу односно промет прекурсора четврте категорије без дозволе издате од Министарства, односно од министарства надлежног за послове ветерине (члан 6. став 8). ҆ ҆.

У ставу 2. речи: „друге или треће ҆ ҆ замењују се речима: „друге, треће или четврте ҆ ҆.

Члан 32.

У члану 43. став 1. тачка 5) речи: „увоз, извоз, односно транзит ҆ ҆ замењују се речима: „увоз, односно извоз ҆ ҆.

Тачка 6) мења се и гласи:

„6) ако после извршеног увоза или извоза прекурсора прве, друге, треће или четврте категорије не врати Министарству издату дозволу за увоз или извоз у року од 15 дана од дана извршеног царињења, односно ако не врати издату дозволу за увоз или извоз која није искоришћена, у року од 15 дана од дана престанка важења дозволе (члан 20. ст. 2. и 3); ҆ ҆.

У тачки 7) речи: „друге или треће ҆ ҆ замењују се речима: „друге, треће или четврте ҆ ҆.

У тачки 11) реч: „транзиту ҆ ҆ брише се.

У ставу 3. речи: „друге или треће ҆ ҆ замењују се речима: „друге, треће или четврте ҆ ҆.

Члан 33.

Члан 45. мења се и гласи:

„ Члан 45.

Прекурсори који су предмет привредних преступа и прекршаја одузеће се.

Прекурсори из става 1. овог члана и прекурсори одузети из илегалних токова, третирају се, односно уништавају као отпад, у складу са прописима којима се уређује управљање отпадом.

Влада прописује ближе услове за поступање са одузетим прекурсорима из става 2. овог члана.

Влада образује Комисију за контролу поступка уништавања прекурсора.

Чланови Комисије из става 4. овог члана немају право на новчану надокнаду за рад у Комисији. ҆ ҆.

**Члан 34.**

Влада ће у року од 30 дана од дана ступања на снагу овог закона именовати чланове Комисије из члана 3. став 1. и члана 33. став 4. овог закона.

Влада ће у року од шест месеци од дана ступања на снагу овог закона донети пропис из члана 33. став 3. овог закона.

**Члан 35.**

Овај закон ступа на снагу осмог дана од дана објављивања у „Службеном гласнику Републике Србије ҆ ҆.